На основу члана 43. став 3. Закона о Влади („Службени гласник РС”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 − УС, 44/14 и 30/18 − др. закон), на предлог Министарства државне управе и локалне самоуправе,

Влада доноси

З А К Љ У Ч А К

1. Усваја се Акциони план за спровођење иницијативе Партнерство за отворену управу у Републици Србији за период 2018-2020. године, који је саставни део овог закључка.

2. Налаже се Министарству државне управе и локалне самоуправе, Министарству финансија, Министарству заштите животне средине, Министарству културе и информисања, Републичком секретаријату за јавне политике, Канцеларији за сарадњу са цивилним друштвом и Канцеларији за информационе технологије и електронску управу да спроведу мере и активности предвиђене Акционим планом из тачке 1. овог закључка.

3. Препоручује се Народној скупштини, Агенцији за борбу против корупције, Поверенику за информације од јавног значаја и заштиту података о личности и Агенцији за привредне регистре да спроведу мере и активности предвиђене Акционим планом из тачке 1. овог закључка.

4. Овај закључак објавити у „Службеном гласнику Републике Србије”.

05 Број: 021-12686/2018

У Београду, 27. децембра 2018. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |
|  |  |